**Ratnici podzemlja** (engl. *The Warriors*) je američki akcijski film iz 1979. u režiji Waltera Hilla. Film je ekranizacija istoimene novele Sola Yuricka iz 1965. koja je inspirirana drevnom Ksenofontovom *Anabazom*.

Radnja
------

U Bronksu se dešava veliko okupljanje razjedinjenih njujorških bandi koje su u stalnim međusobnim sukobima oko teritorije. Povod okupljanja je ideja Sajrusa, vođe najpoznatije i najmoćnije bande, da ujedini sve bande u efikasnu kriminalnu organizaciju. Međutim, vođa jedne od bandi, kojem se Sajrusova ideja nije dopala, organizuje atentat i na skupu ubija Sajrusa. Za ubistvo su optuženi *Ratnici*, minorna banda sa Koni Ajlanda, koja, u nemogućnosti da na licu mesta dokaže nevinost, beži sa mesta događaja i pokušava se probiti do Koni Ajlanda. Međutim, put od centra grada do periferije je dug i prepun opasnosti, a u lovu na Ratnike i novčanu nagradu učestvuju sve bande Njujorka.

Datumi premijera
----------------

| **država** | **datum** |
| --- | --- |
| Australija | 1. februar 1979. |
| SAD | 9. februar 1979. |
| Hong Kong | 18. maj 1979. |
| Danska | 6. jul 1979. |
| Zapadna Nemačka | 13. jul 1979. |
| Švedska | 29. oktobar 1979. |
| Norveška | 3. jun 1980. |
| Francuska | 27. avgust 1980. |
|

***The Warriors*** (na prostoru bivše Jugoslavije distribuiran pod naslovom ***Ratnici podzemlja***) je američki akcioni film snimljen 1979. u režiji Waltera Hilla. Film se temelji na istoimenom romanu Sola Yuricka, koji je, pak, bio nadahnut *Anabazom*, autobiografskom knjigom antičkog pisca Ksenofonta u kojoj je opisan Pohod deset hiljada. Radnja je smještena u suvremeni New York i prati pustolovine ulične bande prisiljene da bježe pred svim ostalim bandama nakon što su lažno optuženi za atentat na karizmatskog vođu najjače ulične bande. Film je u vrijeme premijere bio predmetom žestokih kontroverzi zbog scena nasilja i navodnog podstrekavanja maloljetničkog kriminala. Usprkos toga je doživio ogroman komercijalni uspjeh, a s vremenom stekao i kult-status.

Zanimljivosti
-------------

Kako bi film bio što uverljiviji, Hil je angažovao nepoznate glumce i naturščike. Doduše, uloga „Kauboja" je ponuđena Robertu de Niru, koji je tada već bio poznat, ali je on odbio. Zarad uverljivosti, u početnoj sceni okupljanja bandi, angažovane su i prave bande.

Kritike
-------

Na sajtu koji predstavlja portal grada Zadra film je okarakterisan kao dobra i „otkačena" zabava, bez mnogo realizma, sa radnjom koja podseća na video-igru i na samoj granici „treša", pa i dobrog ukusa. Gluma je okarakterisana kao loša, tako da autora teksta ne čudi što niko od tadašnjih glumaca kasnije nije napravio neku zapaženiju karjeru. Iako nije uneo veće promene u savremenu američku kinematografiju, ovaj film zbog svoje „nepretencioznosti" zaslužuje mesto među klasicima i danas se smatra kultnim. Status kultnog filma su potvrdili i autori filmskog leksikona u izdanju Leksikografskog zavoda „Miroslav Krleža", iako je proglašavan suviše nasilnim, zbog scena poput obračuna bejzbol palicama. Ipak, mnogi aspekti filma su pohvaljeni, poput (dinamične) režije, montaže i muzike. Ono što čini suštinu radnje je kod časti i prijateljstva među delinkventima; oni se čvrsto drže zajedno i iskazuju znatnu hrabrost, što jeste svojevrsno naglašavanje moralnih vrednosti.

Spoljašnje veze
---------------

* Sajt „Ratnika" Arhivirano 2012-06-25 na Wayback Machine-u
* „Ratnici" na IMDb
* Filmski net

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no2020043040

 |